L 217/62
SK
Úradný vestník Európskej únie
22.8.2022
4.2.
Pripomienky Portugalska
(63)
Pripomienky predložené Portugalskom v liste z 26. septembra 2018 sú zhrnuté v týchto odôvodneniach.
(64)
Portugalsko tvrdí, že zamietavé rozhodnutie týkajúce sa schémy ZFM bude mať závažné a nenapraviteľné následky na hospodársku udržateľnosť Madeiry (82).
Komisia by preto mala zohľadniť štatút Madeiry ako najvzdialenejšieho regiónu, ktorý sa uznáva v článku 349 ZFEÚ.
(65)
Portugalsko ďalej tvrdí, že Komisia by vo svojom posúdení mala zohľadniť hospodársky vplyv schémy ZFM pri rozvoji regiónu (83), a to najmä tak, že zohľadní jej hospodársky vplyv na vnútroštátny, európsky a medzinárodný obchod (84).
(66)
A napokon Portugalsko sa domnieva, že prebiehajúce podrobné vyšetrovanie by diskriminovalo Madeiru vzhľadom na ostatné jurisdikcie, ktoré uplatňujú preferenčné sadzby dane z príjmov a vyhýbajú sa pravidlám štátnej pomoci (85).
Existencia pomoci
(67)
Portugalsko sa domnieva, že schéma ZFM nesúvisí so štátnymi prostriedkami (t. j. nepredstavuje zvýšenie výdavkov ani zníženie príjmov verejného rozpočtu).
Schéma nezodpovedá „skutočným daňovým výdavkom“, ale len virtuálnym daňovým výdavkom či dokonca účtovníckej fikcii („teoretické straty daňových príjmov“) (86).
Portugalsko ďalej vysvetlilo, že spoločnosti sa v ZFM usadzujú a investujú tam len na základe existencie daňovej úľavy.
Bez daňovej výhody by sa inak v ZFM neusadili ani by neplatili bežné dane uplatniteľné v kontinentálnom Portugalsku alebo na Madeire (87).
(68)
Portugalsko tvrdí, že schéma ZFM tvorí súčasť celkového hospodárstva portugalskej daňovej schémy (88).
Portugalsko sa navyše domnieva, že podľa praxe Komisie (89) by sa nízka sadzba dane uplatňovaná na celý členský štát alebo autonómny región mala chápať ako všeobecné opatrenie, a preto nezvýhodňuje spoločnosti usadené v ZFM (90).
(82) V roku 2016 ZFM umožnila výber dane z príjmov právnických osôb vo výške takmer [100 – 200] miliónov EUR (čo predstavuje takmer [15 – 25] % celkového objemu daní vybraných v danom roku v uvedenom regióne).
Znamenalo by to premiestnenie vyše [1 000 – 2 000] spoločností zaregistrovaných v ZFM do iných regiónov alebo krajín a výrazný nárast nezamestnanosti v tomto regióne (v roku 2014 bolo v ZFM [4 000 – 6 000] priamych, nepriamych a odvodených pracovných miest, čo predstavovalo [1 – 10] % celkovej zamestnanosti na Madeire).
Pozri listy Portugalska z 2. mája 2017, s. 6, a z 26. septembra 2018 (príloha I), s. 62.
(83) Podľa informácií poskytnutých madeirským riaditeľstvom pre regionálne štatistiky (Direção Regional de Estatística da Madeira) činnosť ZFM v rokoch 2012 až 2015 predstavovala v priemere približne [1 – 10] % hrubej pridanej hodnoty a [0,5 – 10] % zamestnanosti v autonómnom regióne Madeira.
Činnosti spojené s obchodom, dopravou a skladovaním a ubytovaním a stravovaním najviac prispievajú k celkovej hrubej pridanej hodnote spoločností usadených v ZFM (približne [70 – 80] %).
Výrobné činnosti spojené s priemyslom najviac prispievali k celkovej zamestnanosti dosiahnutej v regióne ([30 – 40] %).
V roku 2014 ZFM dosiahla [1 – 10] % pridanej hodnoty vytvorenej v regióne, t. j. približne [200 – 400] miliónov EUR.
Tax and economic analysis report – Madeira Free Trade Zone (Analytická správa v oblasti daní a hospodárstva – zóna voľného obchodu na Madeire), Ernest & Young, september 2018, s.
60 – 62 (príloha I k listu Portugalska z 26. septembra 2018).
(84) V roku 2014 zabezpečovali spoločnosti ZFM 79 % vývozu ([50 – 200] miliónov EUR).
Vývoz do Európskeho spoločenstva sa v roku 2016 v porovnaní s rokom 2014 zvýšil z [20 000 – 30 000] na [30 000 – 40 000] tisícov EUR.
Odvetvia potravinárstva a poľnohospodárstva predstavovali hlavný objem vývozu a za nimi nasledovali odvetvia výroby strojových zariadení a textilné odvetvie, čo má nespochybniteľný pozitívny účinok na rozvoj európskeho hospodárstva.
Pozri analytickú správu Tax and economic analysis report, Ernest & Young, 24. septembra 2018, s. 68.
(85) Malta, Luxembursko, Holandsko a Cyprus.
Pozri list Portugalska z 26. septembra 2018, s. 14 – 16.
(86) Vo všeobecných štátnych rozpočtoch z rokov 1999 až 2004 sa uvádza: „Táto výnimka... predstavuje nevybratú daň z príjmu, ktorý by bez tejto výhody nevznikol,“ (všeobecný štátny rozpočet z roku 2002) alebo: „odstránenie súčasnej schémy... by určite neviedlo k získaniu tohto daňového príjmu“ (všeobecný štátny rozpočet z roku 2004).
(87) List Portugalska z 26. septembra 2018, bod 50, s. 18.
(88) List Portugalska z 26. septembra 2018, bod 29, s. 13, a list Portugalska z 11. septembra 2017, s. 30.
(89) Rozhodnutie Komisie (EÚ) 2019/1252 z 19. septembra 2018 týkajúce sa záväzných daňových stanovísk SA.
38945 (2015/C) (ex 2015/NN), ktoré Luxembursko poskytlo spoločnosti McDonald’s Europe (Ú. v.
EÚ L 195, 23.7.2019, s. 20).
(90) Tax and economic analysis report, Ernest & Young, 24. septembra 2018, s. 67.